ai4bharat/Pralekha huggingface dataset:
రైల్వే మంత్రిత్వ శాఖ
కోవిడ్-19 కు వ్యతిరేకంగా పోరుకు జాతీయ స్థాయిలో జరుగుతున్న కృషికి తోడుగా భారీ స్థాయిలో వైద్య సహాయం అందించడానికి భారతీయ రైల్వేలు సిద్దమౌతున్నాయి.
అత్యవసర సేవల కోసం రైల్వే బోగీలను ఐసోలేషన్ బోగీలుగా మార్చనున్నారు; తొలి దశలో 5000 బోగీలను మార్చాలని నిర్ణయించారు.
రైల్వే ఆసుపత్రుల్లోని 6,500 కు పైగా పడకలను నిర్ణీత వైద్య ప్రమాణాలకు అనుగుణంగా సిద్ధం చేస్తున్నారు.
కోవిడ్-19 సమస్యను పరిష్కరించడంలో ప్రభుత్వ కృషికి రైల్వేల తోడ్పాటు.
కోవిడ్-19 వ్యాప్తిని నివారించే చర్యల్లో భాగంగా, భారత ప్రభుత్వం చేపట్టిన ఆరోగ్య పరిరక్షణకు సహకరించడానికి భారతీయ రైల్వేలు అన్ని విధాలా ప్రయత్నాలు చేస్తున్నాయి. ఇందులో భాగంగా, ప్రయాణీకుల బోగీలను ఐసోలేషన్ బోగీలుగా మార్చనున్నారు. ప్రస్తుతం ఉన్న రైల్వే ఆసుపత్రులను కోవిడ్ అవసరాలకు అనుగుణంగా మార్చనున్నారు. అత్యవసర పరిస్థితులకు అనుగుణంగా ఆసుపత్రి పడకలను కేటాయించడం, అదనపు వైద్యులను, పారామెడికల్ సిబ్బందినీ నియమించడం వంటి చర్యలను చేపట్టనున్నారు.
అవసరమైన వారికి, ఈ సదుపాయాలన్నీ, భారత ప్రభుత్వం నిర్దేశించిన విధంగా, అందుబాటులో ఉంచడం జరుగుతుంది. భారతీయ రైల్వేలకు చెందిన జనరల్ మేనేజర్లు, వైద్య నిపుణుల పర్యవేక్షణలో అన్ని జోన్లలోనూ ఇందుకు అవసరమైన ఏర్పాట్లు చురుకుగా జరుగుతున్నాయి.
ప్రభుత్వం ఎప్పుడు కోరితే అప్పుడు, ఎటువంటి అత్యవసర పరిస్థితుల్లోనైనా కొంతమంది కరోనా రోగులను ఐసోలేషన్ లో ఉంచేందుకు వీలుగా తొలి దశలో 5,000 ప్రయాణీకుల బోగీలను సిద్ధంచేయాలని భారతీయ రైల్వేలు యోచిస్తున్నాయి. వైద్య పరమైన మార్గదర్శకాలకు అనుగుణంగా, ఐసోలేషన్ కు అవసరమైన ప్రాధమిక సౌకర్యలను ఈ బోగీల్లో సమకూరుస్తారు. అవసరమైన పక్షంలో, మరిన్ని బోగీలను కూడా అందుబాటులోకి తెస్తారు. ఈ బోగీలలో దోమతెరలు, మొబైల్ ఫోనులు, ల్యాప్ టాప్ లు ఛార్జ్ చేసుకునే పాయింట్లు, పారామెడిక్స్ కోసం స్థలం మొదలైనవి కూడా సమకూరుస్తారు. రైల్వే జోన్ల వారీగా ఈ బోగీలను సిద్ధం చేస్తారు.
భారదేశంలో, రైల్వేలకు 125 ఆసుపత్రులు ఉన్నాయి. వాటిలో 70 కి పైగా ఆసుపత్రులను ఎటువంటి అత్యవసర పరిస్థితుల్లోనైనా అందుబాటులో ఉండే విధంగా సిద్ధం చేస్తున్నారు. ఈ ఆసుపత్రుల్లో కోవిడ్ కోసం ప్రత్యేకంగా వార్డులను లేదా అంతస్తులను కేటాయించడానికి ప్రయత్నాలు చేస్తున్నారు. రోగుల అవసరాలను తీర్చడానికి ఈ ఆసుపత్రుల్లో సుమారు 6,500 పధకాలను సిద్ధం చేస్తున్నారు.
ఆయా ప్రాంతాలలో కోవిడ్-19 నియంత్రణలో నిమగ్నమైన అధికారులకు పెరిగిన అవసరాలను తీర్చడానికి వీలుగా వైద్యులను, పారామెడికల్ సిబ్బందినీ తాత్కాలికంగా నియమించుకోడానికి గల అవకాశాలను అన్వేషించవలసిందిగా సంబంధిత జోనల్ అధికారులకు భారతీయ రైల్వలు ఇప్పటికే ఆదేశాలు జారీ చేశాయి. రిటైర్ అయిన రైల్వే వైద్యులను కూడా తిరిగి నియమంచుకోవచ్చునని తెలిపారు.
భారత ప్రభుత్వం చేస్తున్న కృషికి చేయూత నందించడంతో పాటు, కరోనా వైరస్ వ్యాప్తిని అరికట్టడానికి జాతీయ స్థాయిలో కొనసాగుతున్న చర్యల్లో భాగం పంచుకోవాలనే ఉద్దేశ్యంతో భారతీయ రైల్వేలు తన ప్రయత్నాలను ముమ్మరం చేస్తోందన్న విషయాన్ని గమనించవచ్చు.
రక్షణ మంత్రిత్వ శాఖ
కోవిడ్ -19ను ఎదుర్కొనేందుకు రక్షణ మంత్రిత్వశాఖ కార్యాచరణ ప్రణాళికను సమీక్షించిన రక్షణ మంత్రి శ్రీ రాజ్ నాథ్సింగ్:
పౌర అధికార యంత్రాంగానికి అవసరమైన అన్నిరకాల సహాయాన్ని అందించేందుకు సన్నద్ధంగా ఉండాల్సిందిగా సైనికదళాలు, రక్షణ విభాగానికి చెందిన ప్రభుత్వరంగ సంస్థలను కోరిన రక్షణమంత్రి రాజ్నాథ్ సింగ్ :
కోవిడ్ -19 పరిస్థితిపై రక్షణమంత్రి రాజ్నాథ్ సింగ్, రక్షణ మంత్రి త్వశాఖ సీనియర్ అధికారులతో ఈరోజు సమీక్షా సమావేశం నిర్వహించారు. కోవిడ్ -19 ప్రభావిత దేశాల నుంచి భారత జాతీయులను, విదేశీయులను ఖాళీచేయించి వారిని వివిధ క్వారంటైన్ కేంద్రాలకు తరలించడంలో సైనిక దళాలు, రక్షణ మంత్రిత్వశాఖకు చెందిన వివిధ విభాగాలు చేపట్టిన సానుకూల చర్యలను రక్షణ మంత్రి అభినందించారు. వివిధ స్థాయిలలోని పౌర యంత్రాంగానికి అవసరమైన సహాయాన్ని అందించేందుకు
(సాయుధ దళాలు , ఇతర విభాగాలు వారి సంసిద్ధతను సమకూర్చుకోవాలని , పౌర యంత్రాంగానికి వివిధ స్థాయిలలో అవసరమైన అన్నిరకాల సహాయాన్ని అందించాలని ఆయన కోరారు.
ఇప్పటివరకూ ఈ దిశగా తీసుకున్న చర్యలు, అందించిన సహాయం గురించి రాజ్నాథ్సింగ్కు అధికారులు,వివరించారు. చైనా,జపాన్, ఇరాన్ వంటి కరోనా ప్రభావిత దేశాలనుంచి భారతజాతీయులను తీసుకువచ్చేందుకు భారత వైమానిక దళం పలు విమానాలను నడిపింది.
సైనికదళాలకు చెందిన వివిధ క్వారంటైన్ కేంద్రాలలో ఇప్పటివరకు విదేశాల నుంచి తీసుకువచ్చిన 1462 మందిని ఉంచారు వీరిలో 389 మందిని ఇళ్లకు పంపారు. ప్రస్తుతం 1073 మందిక మనేశ్వర్,హిండన్, జైసల్మేర్, జోధ్పూర్, ముంబాయి లలో క్వారంటైన్ సదుపాయం కల్పిస్తున్నారు. మరో 950 బెడ్ల సామర్ధ్యంగల సదుపాయాలను కూడా అందుబాటులో ఉంచారు.
డిఫెన్స్ రిసెర్చ్ డవలప్మెంట్ ఆర్గనైజేషన్  లేబరెటరీలు 20 వేల లీటర్ల శానిటైజర్లను తయారు చేసి, వివిధ సంస్థలకు పంపిణీ చేశాయి. ఇందులో 10 వేల లీటర్లను ఢిల్లీ పోలీసులకు అందజేశాయి. అలాగే డి.ఆర్.డి.ఓ 10,000 మాస్క్లను ఢిల్లీ పోలీసులకు అందజేసింది. వ్యక్తిగత రక్షణ పరికరాలైన బాడీ సూట్లు, వెంటిలేటర్లు వంటి వాటిని తయారు చేసేందుకు డిఆర్డిఓ కొన్ని ప్రైవేటు సంస్థలతో సంబంధాలు పెట్టుకుంటోంది.
ఆర్డినెన్స్ ఫ్యాక్టరీ బోర్డు కూడా శానిటైజర్లు, మస్క్లు, బాడీ సూట్ల ఉత్పత్తికి రంగంలోకి దిగింది. భారత్ ఎలక్ట్రానిక్స్ లిమిటెడ్ కూడా వెంటిలేటర్ల ఉత్పత్తిలో నిమగ్నమై ఉంది. మాల్దీవులకు పంపిన
ఆర్మీ వైద్య బృందాలు తమ కార్యకలాపాలను పూర్తి చేసుకుని తిరిగివచ్చాయి. పొరుగున ఉన్న మిత్ర దేశాలలో అవసరమైన సహాయం అందించేందుకు ఆర్మీ వైద్య బృందాఉ, నౌకాదళానికి చెందిన రెండు నౌకలు సిద్ధంగా ఉన్నాయి.
రక్షణమంత్రితో జరిగిన సమావేశంలో ఛీఫ్ ఆఫ్ డిఫెన్స్ స్టాఫ్ జనరల్ బిపిన్ రావత్, రక్షణ శాఖ కార్యదర్శి డాక్టర్ అజయ్ కుమార్, నౌకాదళ ప్రధానాధిపతి అడ్మిరల్ కరమ్వీర్ సింగ్, వైమానిక దళ ప్రధానాధిపతి ఎయిర్ ఛీఫ్ మార్షల్ ఆర్.కె.ఎస్ భదౌరియా, సైనిక దళాల ప్రధానాధిపతి జనరల్ ఎం.ఎం నరవానే, రక్షణ ఉత్పత్తి కార్యదర్శి శ్రీ రాజ్ కుమార్ మాజీ సైనిక ఉద్యోగుల సంక్షేమ విభాగం కార్యదర్శి శ్రీమతి సంజీవనీ కుట్టి, డి.ఆర్.డి.ఓ ఛైర్మన్, రక్షణ విభాగం పరిశోధన,అభివృద్ధి కార్యదర్శి డాక్టర్ జి.సతీశ్ రెడ్డి పాల్గొన్నారు.
ప్రధాన మంత్రి కార్యాలయం
భారతదేశం-వియత్ నామ్ నేతల వర్చువల్ సమిట్
ప్రధాన మంత్రి శ్రీ నరేంద్ర మోదీ వియత్ నామ్ సమాజవాది గణతంత్రం ప్రధాని శ్రీ గుయెన్ జువాన్ ఫుక్ తో ఒక శిఖరాగ్ర సమ్మేళనాన్ని వర్చువల్ పద్ధతి లో నిర్వహించారు.
ప్రస్తుతం అమలవుతున్న ద్వైపాక్షిక సహకారపూర్వక కార్యక్రమాలను ఇద్దరు ప్రధాన మంత్రులు సమీక్షించారు. వారు ప్రాంతీయ అంశాలను గురించి, ప్రపంచ అంశాలను గురించి కూడా చర్చించారు. శిఖర సమ్మేళనం సాగిన క్రమం లో భారతదేశం-వియత్ నామ్ సంపూర్ణ వ్యూహాత్మక భాగస్వామ్యం భావి పురోగతి కి మార్గదర్శనం చేయడానికి ఉద్దేశించిన ‘శాంతి, సమృద్ధి మరియు ప్రజల కోసం సంయుక్త దృష్టికోణం’ అనే ఒక పత్రాన్ని ఆమోదించడం జరిగింది. ఈ సంయుక్త దృష్టికోణ పత్రాన్ని అమలు చేయడానికి 2021-2023 మధ్య కాలానికి గాను ఒక కార్యాచరణ ప్రణాళిక పై సంతకాలు పూర్తి కావడాన్ని కూడా ఇరువురు నాయకులూ స్వాగతించారు.
రెండు దేశాల మధ్య సన్నిహితత్వం గల రంగాలన్నిటిలోను ద్వైపాక్షిక సహకారాన్ని పెంచుకోవడానికి ప్రాముఖ్యం ఇవ్వవలసి ఉంది అని నేతలు స్పష్టం చేశారు. ఉభయ దేశాలలో జాతీయ అభివృద్ధి ప్రాధమ్యాల కు మద్దతును ఇవ్వాలని, శాంతియుతమైన, స్థిరమైన, భద్రమైన, స్వేచ్ఛాయుతమైన, అన్ని వర్గాలను కలుపుకొనిపోయే, నియమాలపై ఆధారపడివుండే ఇండో-పసిఫిక్ ప్రాంతాన్ని ఆవిష్కరించాలి అనే ఉమ్మడి లక్ష్యాన్ని సాధించే దిశ లో కలసికట్టుగా కృషి చేయాలి అంటూ వారు సమ్మతి ని వ్యక్తం చేశారు.
వారు కోవిడ్-19 మహమ్మారి సహా ప్రపంచ ఉమ్మడి సవాళ్ల విషయం లో సహకారాన్ని పటిష్టపర్చుకోవడానికి వారి వచనబద్ధత ను కూడా పునరుద్ఘాటించారు. మహమ్మారి నిరోధానికి ఉద్దేశించిన టీకామందులను అందుబాటులోకి తీసుకువచ్చేటట్టు చూడటం లో క్రియాశీల సహకారాన్ని కొనసాగించాలని అంగీకరించారు. అనేక ప్రపంచ అంశాలపై, ప్రాంతీయ అంశాలపై ఒకే మాదిరి ఆలోచనల బలమైన పునాది ప్రాతిపదికన భారతదేశం, వియత్ నామ్ లు ఐక్య రాజ్య సమితి భద్రత మండలి తో పాటు బహు పక్ష వేదికల లో సన్నిహితం గా సమన్వయం తో పనిచేయాలని నేత లు నిర్ణయించారు. భారతదేశం, వియత్ నామ్ లు 2021 వ సంవత్సరం లో ఐక్య రాజ్య సమితి భద్రత మండలి లో ఏక కాలం లో సేవలను అందించనున్నాయి.
భారతదేశ ‘ఇండో- పసిఫిక్ ఓశన్స్ ఇనిశియేటివ్’ కు, ఆసియాన్ కు చెందిన ‘అవుట్ లుక్ ఆన్ ఇండో- పసిఫిక్’ కు మధ్య సముద్ర సంబంధి అధికార పరిధి లో ఒకే మాదిరి ఆలోచనల పై ఆధారపడిన నూతన, ఆచరణీయ సహకారానికి గల అవకాశాలను అన్వేషించాలని, ఆ ప్రాంతం లో అన్ని పక్షాల కు ఉమ్మడి భద్రత, ఉమ్మడి సమృద్ధి, ఉమ్మడి వృద్ధి లక్ష్య సాధనకు ఈ విధం గా కృషి చేయాలని ప్రధానులిద్దరూ అంగీకారాన్ని వ్యక్తం చేశారు.
త్వరిత గతి న ప్రభావాన్ని ప్రసరించే పథకాలు, ఐటిఇసి కార్యక్రమాలు, ఇ-ఐటిఇసి  కార్యక్రమాలు, పిహెచ్ డి ఫెల్ శిప్ స్ వంటి కార్యక్రమాల కు తోడు వియత్ నామ్ తాలూకు ఎస్ డిజిస్, డిజిటల్ కనెక్టివిటి, వారసత్వ సంరక్షణ ప్రయాసల కు మద్దతిచ్చే పథకాల ద్వారా వియత్ నామ్ తో భారతదేశం తన అభివృద్ధి, సామర్థ్య పెంపుదల సంబంధి భాగస్వామ్యాన్ని కొనసాగించ గలదంటూ ప్రధాన మంత్రి పునరుద్ఘాటించారు.
వియత్ నామ్ కు భారత ప్రభుత్వం అందజేసిన 100 మిలియన్ యుఎస్ డాలర్ విలువైన డిఫెన్స్ లైన్ ఆఫ్ క్రెడిట్ విజయవంతంగా అమలుకావడం, అలాగే వియత్ నామ్ లోని నిన్హ్ థువాన్ ప్రాంతం లో స్థానిక సముదాయం ప్రయోజనం కోసం ఉద్దేశించిన భారతదేశం ఇచ్చిన ఆర్థిక సహాయం ద్వారా ఏడు అభివృద్ధి పథకాలు పూర్తి కావడం పట్ల ఇద్దరు ప్రధాన మంత్రులు ప్రశంస లు కురిపించారు.
భారతీయ పురాతత్వ సర్వేక్షణ  ఇటీవల వియత్ నామ్ లో ‘మై సన్ టెంపల్’ పరిసరాల తాలూకు జీర్ణోద్ధరణ, సంరక్షణ కార్యాలను పూర్తి చేయడం పట్ల ప్రధాన మంత్రి ప్రత్యేకంగా సంతృప్తి ని వ్యక్తం చేస్తూ, వియత్ నామ్ లో ఇలాంటివే ఇతర పథకాల విషయం లోనూ సేవలను అందించగలం అంటూ ప్రస్తావించారు.
ఆరోగ్య, కుటుంబ సంక్షేమ మంత్రిత్వ శాఖ
క్యాన్సర్, డయాబెటిస్, కార్డియోవాస్కులర్ వ్యాధులు మరియు స్ట్రోక్ నివారణ మరియు నియంత్రణ కోసం జాతీయ కార్యక్రమం
భారత ప్రభుత్వ ఆరోగ్య మరియు కుటుంబ సంక్షేమ శాఖ జాతీయ ఆరోగ్య మిషన్లో భాగంగా క్యాన్సర్, డయాబెటిస్, కార్డియోవాస్కులర్ వ్యాధులు మరియు స్ట్రోక్  నివారణ మరియు నియంత్రణ కోసం జాతీయ హెల్త్ మిషన్  కార్యక్రమం కింద రాష్ట్రాలు/కేంద్రపాలిత ప్రాంతాలకు సాంకేతిక మరియు ఆర్థిక సహాయాన్ని అందిస్తుంది. రాష్ట్రాలు/యూటీల నుండి స్వీకరించిన ప్రతిపాదనల ఆధారంగా మరియు వనరుల ఎన్వలప్కు లోబడి ఈ కార్యక్రమం ఉంటుంది. ఈ కార్యక్రమం మౌలిక సదుపాయాలను బలోపేతం చేయడం, పరికరాలు, మానవ వనరుల అభివృద్ధి, ఆరోగ్య ప్రమోషన్ & నివారణ కోసం అవగాహన కల్పించడం, ముందస్తు రోగ నిర్ధారణ, నిర్వహణ మరియు నాన్-కమ్యూనికేబుల్ డిసీజెస్  చికిత్స కోసం తగిన స్థాయి ఆరోగ్య సంరక్షణ సదుపాయాన్ని సూచించడంపై దృష్టి పెడుతుంది. ఎన్పిసిడిసిఎస్ 682 జిల్లా ఎన్సిడి క్లినిక్లు, 191 జిల్లా కార్డియాక్ కేర్ యూనిట్లు మరియు 5408 కమ్యూనిటీ హెల్త్ సెంటర్లు ఏర్పాటు చేయబడ్డాయి.
సాధారణ ఎన్సిడిల నివారణ, నియంత్రణ మరియు స్క్రీనింగ్ కోసం జనాభా ఆధారిత కార్యక్రమం అంటే మధుమేహం, రక్తపోటు మరియు సాధారణ క్యాన్సర్లు  దేశంలో ఎన్హెచ్ఎం క్రింద మరియు సమగ్ర ప్రాథమిక ఆరోగ్య సంరక్షణలో భాగంగా రూపొందించబడింది. ఇందులో భాగంగా 30 సంవత్సరాల కంటే ఎక్కువ వయస్సు ఉన్న వ్యక్తులు వారి స్క్రీనింగ్ కోసం లక్ష్యంగా పెట్టుకున్నారు. ఈ సాధారణ ఎన్సిడీల స్క్రీనింగ్ అనేది ఆయుష్మాన్ భారత్ - హెల్త్ అండ్ వెల్నెస్ సెంటర్ల క్రింద సర్వీస్ డెలివరీలో అంతర్భాగం. మొత్తం 7,04,631 మంది గుర్తింపు పొందిన సామాజిక ఆరోగ్య కార్యకర్త , 2,19,113 సహాయక నర్స్ మిడ్వైఫ్ /మల్టీపర్పస్ వర్కర్లు , 28,912 స్టాఫ్ నర్సులు, 76,567 మంది కమ్యూనిటీ హెల్త్ ఆఫీసర్లు  మరియు 29,648 మంది వైద్యాధికారులు సాధారణ ఎన్సిడిల యూనివర్సల్ స్క్రీనింగ్పై శిక్షణ పొందారు.
ఆయుష్మాన్ భారత్ హెల్త్ వెల్నెస్ సెంటర్ పథకం ద్వారా సమగ్ర ప్రాథమిక ఆరోగ్య సంరక్షణ కింద వెల్నెస్ కార్యకలాపాలను ప్రోత్సహించడం మరియు సమాజ స్థాయిలో లక్ష్య కమ్యూనికేషన్ ద్వారా ఎన్సిడిల నివారణ అంశం బలోపేతం చేయబడింది. ఎన్సిడీల గురించి ప్రజలకు అవగాహన పెంచడానికి మరియు ఆరోగ్యకరమైన జీవనశైలిని ప్రోత్సహించడానికి జాతీయ మరియు అంతర్జాతీయ ఆరోగ్య దినోత్సవాన్ని పాటించడం మరియు సమాజ అవగాహన కోసం ప్రింట్, ఎలక్ట్రానిక్ మరియు సోషల్ మీడియాను ఉపయోగించడం వంటి ఇతర కార్యక్రమాలు ఉన్నాయి. ఇంకా ఎప్ఎస్ఎస్ఏఐ ద్వారా ఆరోగ్యకరమైన ఆహారంపై కూడా ప్రచారం చేయబడుతుంది. ఫిట్ ఇండియా ఉద్యమాన్ని యువజన వ్యవహారాలు మరియు క్రీడల మంత్రిత్వ శాఖ అమలు చేస్తోంది మరియు వివిధ యోగా సంబంధిత కార్యకలాపాలను ఆయుష్ మంత్రిత్వ శాఖ నిర్వహిస్తుంది. వీటికి అదనంగా ఎన్పిసిడిసిఎస్ వారి ప్రోగ్రామ్ ఇంప్లిమెంటేషన్ ప్లాన్స్  ప్రకారం రాష్ట్రాలు/యూటీలతో ఎన్సిడిల కోసం అవగాహన ఉత్పత్తి  కార్యకలాపాలకు ఎన్హెచ్ఎం కింద ఆర్థిక సహాయాన్ని అందిస్తుంది.
ఇంకా, పదిహేనవ ఆర్థిక సంఘం  రాష్ట్రాలకు గ్రామీణ ఉప ఆరోగ్య కేంద్రాలు & గ్రామీణ ప్రాథమిక ఆరోగ్య కేంద్రాలు  మరియు కమ్యూనిటీకి దగ్గరగా సమగ్ర ప్రాథమిక ఆరోగ్య సంరక్షణను అందించే దృక్పథంతో రూ. 16,377 కోట్ల నిధులకు రికమెండ్ చేసింది. అలాగే రోగనిర్ధారణ మౌలిక సదుపాయాలకు మద్దతునిచ్చేందుకు అర్బన్ పిహెచ్సీలలో రూ.2,095 కోట్లు కేటాయించాలని తెలిపింది.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
ప్రధాన మంత్రి కార్యాలయం
ప్రధాన మంత్రి తో సమావేశమైన మాల్దీవ్స్ విదేశీ వ్యవహారాల శాఖ మంత్రి శ్రీ అబ్దుల్లా శాహిద్
ప్రధాన మంత్రి శ్రీ నరేంద్ర మోదీ తో రిపబ్లిక్ ఆఫ్ మాల్దీవ్స్ విదేశీ వ్యవహారాల శాఖ మంత్రి శ్రీ అబ్దుల్లా శాహిద్ న్యూ ఢిల్లీ లో ఈ రోజు న సమావేశమయ్యారు. ఇండియా-మాల్దీవ్స్ జాయింట్ కమిశన్  ఆరో సమావేశం లో పాల్గొనడం కోసం శ్రీ అబ్దుల్లా శాహిద్ భారతదేశాన్ని ఆధికారికం గా సందర్శిస్తున్నారు.
అధ్యక్షుడు శ్రీ ఇబ్రాహిం మొహమద్ సోలిహ్ నాయకత్వం లోని ప్రభుత్వం ఒకటో సంవత్సరం లో సాధించిన విజయాల కు గాను విదేశీ వ్యవహారాల శాఖ మంత్రి శ్రీ శాహిద్ కు ప్రధాన మంత్రి తన అభినందనలు తెలిపారు. మాల్దీవ్స్ కు మరియు భారతదేశాని కి మధ్య బంధం మరింత గా వృద్ధి చెందడం మరియు గడచిన సంవత్సర కాలం లో ద్వైపాక్షిక సహకారం తాలూకు సకారాత్మక ఫలితాల ను ఆయన సంతృప్తి తో గుర్తు కు తెచ్చుకొన్నారు. ఆరో జెసిఎమ్ సమావేశాల లో చోటు చేసుకొనే చర్చలు ఇరు పక్షాలు రెండు దేశాల మధ్య పురోగతి ని సమీక్షించడం తో పాటు పరస్పర ప్రయోజకారకమైన సహకారాన్ని మరింత బలపరచుకొనే దిశ గా ఒక మహత్వాకాంక్ష తో కూడిన మార్గసూచీ ని సిద్ధం చేయగలవన్న తన విశ్వాసాన్ని ఆయన వ్యక్తం చేశారు. ఒక బలమైనటువంటి, ప్రజాస్వామ్యయుతమైనటువంటి, సమృద్ధమైనటువంటి మరియు ప్రశాంతమైనటువంటి మాల్దీవ్స్ ఆవిష్కారాని కి గాను మాల్దీవ్స్ ప్రభుత్వం తో భాగస్తురాలు కావడం కోసం భారతదేశం కట్టుబడివుందని ప్రధాన మంత్రి శ్రీ మోదీ ఈ సందర్భం లో పునరుద్ఘాటించారు.
భారతదేశం-మాల్దీవ్స్ సంబంధాన్ని ముందుకు తీసుకుపోవడం లో ప్రధాన మంత్రి శ్రీ మోదీ ప్రదర్శిస్తున్న దృఢ నాయకత్వాని కి మరియు దార్శనికత కు గాను విదేశీ వ్యవహారాల శాఖ మంత్రి శ్రీ శాహిద్ శ్రీ మోదీ కి ధన్యవాదాలు పలికారు. ప్రస్తుతం మాల్దీవ్స్ లో కొనసాగుతున్న వివిధ అభివృద్ధి సంబంధిత సహకారాత్మక కార్యక్రమాల లో భారతదేశం అందిస్తున్నటువంటి తోడ్పాటు పట్ల ఆయన గాఢమైన ప్రశంస ను వ్యక్తం చేశారు. మాల్దీవ్స్ అనుసరిస్తున్న ‘ఇండియా ఫస్ట్’ విధానం పట్ల తమ నిబద్ధత ను, అలాగే, భారతదేశం తో సంబంధాన్ని మరింత గా బలోపేతం చేసుకోవాలని ఉందన్న అభిలాష ను ఆయన ఈ సందర్భం గా వ్యక్తం చేశారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎస్టిఐపి 2020 సచివాలయ బృందంతో భేటీ అయిన డిఎస్టి కార్యదర్శి
"విధానంలో జ్ఞాన ఉత్పత్తి మరియు జ్ఞాన వినియోగ వ్యవస్థల మధ్య చాలా పరస్పర సంబంధం ఉంది. వీటిని విధానంలో ఏకీకృతం చేయాలి ”: ప్రొఫెసర్ అశుతోష్ శర్మ
సైన్స్ & టెక్నాలజీ విభాగం  కార్యదర్శి ప్రొఫెసర్ అశుతోష్ శర్మ, ఎస్టిఐపి 2020 సెక్రటేరియట్ తో పాలసీ ఫెలోస్, డిఎస్టి అధికారులు, పిఎస్ఎ అధికారులతో సంభాషించారు. ఎస్టిఐపి 2020 సూత్రీకరణ ప్రక్రియలో పాల్గొన్న వారి సిఫారసుల కోసం మేధావులను ఆవశ్యకతను ప్రత్యేకంగా ప్రస్తావించారు. . విధాన రూపకల్పన ప్రక్రియలో జ్ఞాన ఉత్పత్తి మరియు జ్ఞాన వినియోగ వ్యవస్థల మధ్య పరస్పర అనుసంధానం మరియు వివిధ రంగాలకు, కృత్రిమ మేధ వంటి అభివృద్ధి చెందుతున్న రంగాల మధ్య అనుసంధానంపై దృష్టి పెట్టాలని అన్నారు.
"టిఫాక్, పాలసీ రీసెర్చ్ సెంటర్లు, సిఐఐ, ఫిక్కీ వంటి పరిశ్రమ సంస్థలు ఇప్పటికే సైన్స్ పాలసీకి సంబంధించిన అనేక సమస్యల గురించి అధ్యయనం చేసి ఆలోచించాయి, మేము వారి నుండి బాగా పరిగణలోకి తీసుకోగలిగే సిఫార్సులను ఆహ్వానించగలము. అంతేకాకుండా, 21 నేపథ్య సమూహాలలో సైన్స్ అనేక రంగాలను కలిగి ఉంది, వివిధ రంగాల మధ్య సంబంధాలు ఉన్నాయి, ఆర్టిఫిషియల్ ఇంటెలిజెన్స్, మెషిన్ లెర్నింగ్, క్వాంటం కంప్యూటింగ్, సాంప్రదాయ రంగాల వంటి కొత్త, అభివృద్ధి చెందుతున్న సైన్స్ రంగాలున్నాయి. అలాగే, పాలసీలో జ్ఞాన ఉత్పత్తి మరియు జ్ఞాన వినియోగ వ్యవస్థల మధ్య చాలా పరస్పర సంబంధం ఉంది. వీటిని విధానంలో ఏకీకృతం చేయాలి ” అని ప్రొఫెసర్ శర్మ ఇంటరాక్టివ్ సెషన్లలో అన్నారు.
విధాన రూపకల్పన ప్రక్రియలో కీలక పాత్ర పోషిస్తున్న యువ సభ్యులను ఆయన ప్రోత్సహించారు. వారి శక్తి, ఉత్సాహం సీనియర్ల తెలివితో కలిపి ఈ ప్రక్రియను విజయవంతమైన వికేంద్రీకృత, సమగ్రమైనదిగా మారుస్తుందని ఆయన అన్నారు.
ఎస్టిఐపి 2020 సూత్రీకరణ ప్రక్రియ 4 అత్యంత అనుసంధానించబడిన ట్రాక్లుగా నిర్వహిస్తున్నారు: ట్రాక్ I సైన్స్ పాలసీ ఫోరం ద్వారా విస్తృతమైన ప్రజా మరియు నిపుణుల సంప్రదింపుల ప్రక్రియను కలిగి ఉంటుంది. ట్రాక్ II విధాన ముసాయిదా ప్రక్రియలో అధరాలు గల -సమాచారం సిఫారసులను అందించడానికి నిపుణులచే నడిచే నేపథ్య సంప్రదింపులను కలిగి ఉంటుంది. ఇందుకోసం ఇరవై ఒకటి  ఫోకస్ చేసిన నేపథ్య సమూహాలను ఏర్పాటు చేశారు. ట్రాక్ III లో మంత్రిత్వ శాఖలు, రాష్ట్రాలతో సంప్రదింపులు ఉంటాయి, ట్రాక్ IV అత్యున్నత స్థాయి బహుళ-భాగస్వామ్యుల సంప్రదింపులను కలిగి ఉంటుంది.
నాలుగు ట్రాక్ల మధ్య పూర్తి ప్రక్రియను సమన్వయం చేయడానికి డిఎస్టి-ఎస్టిఐ పాలసీ ఫెలోస్ క్యాడర్తో నిర్మించిన అంతర్గత పాలసీ పరిజ్ఞానం, డేటా సపోర్ట్ యూనిట్తో కూడిన సెక్రటేరియట్ డిఎస్టి  వద్ద ఏర్పాటయింది.
సమాలోచనలు జరిగిన ఈ సెషన్లో, డిఎస్టి - ఎస్టిఐ పాలసీ సభ్యులు, డిఎస్టి అధికారులు, పిఎస్ఐ కార్యాలయం నుండి అధికారులు, పాలసీ కోఆర్డినేషన్, ప్రోగ్రామ్ మానిటరింగ్ విభాగం అధిపతి డాక్టర్ అఖిలేష్ గుప్తా, విధాన రూపకల్పన ప్రక్రియను చర్చించారు. విభాగాలు, మంత్రిత్వ శాఖలు, ఏజెన్సీలు, సామాజిక-ఆర్థిక మంత్రిత్వ శాఖలు, రాష్ట్రాలు /యుటిలు దీనిలో ఉన్నాయి. ఎస్టిఐపి 2020 సూత్రీకరణ ప్రక్రియ విభిన్న ట్రాక్ల ప్రారంభానికి కార్యాచరణ ప్రణాళికను సిద్ధం చేయడానికి పరస్పర చర్య సహాయపడుతుంది.
ప్రధాన మంత్రి కార్యాలయం
జల సంరక్షణపై అవగాహన కల్పనకు ప్రధానమంత్రి పిలుపు
వర్షపు నీటి సంరక్షణపై వీధి నాటకం ద్వారా ప్రజల్లో అవగాహన కల్పించేందుకు అరుణాచల్ ప్రదేశ్లోని పశ్చిమ కమెంగ్ జిల్లా నెహ్రూ యువక కేంద్ర స్వచ్ఛంద కార్యకర్తలు చేసిన ప్రయత్నాన్ని ప్రధానమంత్రి శ్రీ నరేంద్ర మోదీ అభినందించారు.
ఈ అంశంపై రాష్ట్ర ముఖ్యమంత్రి శ్రీ పెమా ఖండూ ట్వీట్కు ప్రతిస్పందనగా పంపిన సందేశంలో:
“యువతరం ఇటువంటి ప్రయత్నం చేయడం ప్రశంసనీయం. వివిధ అంశాలపై ప్రజల్లో అవగాహన వ్యాప్తికి ఇటువంటి ప్రక్రియలు ఎంతగానో దోహదం చేస్తాయి. వర్షపు నీటి సంరక్షణపై ఈ సందేశాన్ని మరింత ముందుకు తీసుకెళ్లడంలో దేశవాసులంతా తమవంతు కృషి చేస్తారని ఆశిస్తున్నాను” అని ప్రధానమంత్రి పేర్కొన్నారు.
విద్యుత్తు మంత్రిత్వ శాఖ
బొగ్గు ఆధారిత విద్యుత్ ప్లాంట్ల ద్వారా విద్యుత్ ఉత్పత్తి 2021-22, 2022-23 మధ్య 10 శాతం వృద్ధి
గత రెండు సంవత్సరాలలో 2021-22, 2022-23లో దేశంలోని బొగ్గు ఆధారిత విద్యుత్ ప్లాంట్ల ద్వారా ఉత్పత్తి అయిన విద్యుత్తు దిగువన పేర్కొన్న విధంగా కేంద్ర విద్యుత్, నూతన, పునరుత్పాదక ఇంధన శాఖ మంత్రి వివరాలను వెల్లడించారు.
|
|
సంవత్సరం
|
|
ఉత్పత్తి 
|
|
2021-22
|
|
1041487.43
|
|
2022-23
|
|
1145907.58
2021-23తో పోలిస్తే 2022-23లో బొగ్గు ఆధారిత విద్యుత్ ఉత్పత్తిలో తగ్గుదల లేదు.
అలాగే 2021-22, 2022-23లో బొగ్గు కొరత కారణంగా బొగ్గు ఆధారిత విద్యుత్ ప్లాంట్ లను మూసివేసినట్టు ఎక్కడా రిపోర్ట్ లేదు.
బొగ్గు ఆధారిత విద్యుత్ ప్లాంట్లపైనే ఆధార పడాల్సిన పరిస్థితి నుండి బయటపడడానికి తీసుకున్న చర్యలను కేంద్ర మంత్రి వివరించారు.
-
పునరుత్పాదక కొనుగోలు బాధ్యతలు : రెన్యూవబుల్ పర్చేజ్ ఆబ్లిగేషన్ , ఎనర్జీ స్టోరేజ్ ఆబ్లిగేషన్  ఆర్డర్ను విద్యుత్ మంత్రిత్వ శాఖ  జారీ చేసింది, దీనిలో పవన, హైడ్రో కొనుగోలు బాధ్యత , ఇతర ఆర్పిఓ కోసం పథం 2029-30 వరకు సంవత్సరాల్లో మొత్తం విద్యుత్ వినియోగంలో శాతంగా ఈఎస్ఓ లక్ష్యాలు నిర్దేశించారు.
-
ఆర్ఈ సామర్థ్యం జోడింపును ప్రోత్సహించడం కోసం, సౌర, పవన, గ్రీన్ హైడ్రోజన్/గ్రీన్ అమ్మోనియా, పంప్ స్టోరేజీ ప్లాంట్లు & ఎనర్జీ స్టోరేజీ సోర్సెస్ నుండి ఉత్పత్తి చేయబడిన విద్యుత్ ప్రసారంపై ఇంటర్-స్టేట్ ట్రాన్స్మిషన్ ఛార్జీల మినహాయింపు కోసం ఎంఓపి ఆదేశాలు జారీ చేసింది.
-
“విద్యుత్  నియమాలు, 2021”ని ఎంఓపి 25 అక్టోబర్, 2021న నోటిఫై చేసింది, ఇది గాలి, సౌర, పవన-సౌర హైబ్రిడ్, జలవిద్యుత్ వనరులతో సహా పునరుత్పాదక ఇంధన ప్రాజెక్టులకు మాత్రమే పరిమితం కాకుండా, నిబంధనల ప్రకారం తప్పనిసరిగా అమలు చేయాల్సిన ప్రాజెక్టులుగా పరిగణించాలి. ఈ ప్రాజెక్ట్లు మెరిట్ ఆర్డర్ డిస్పాచ్ లేదా ఏదైనా ఇతర వాణిజ్య పరిశీలన కారణంగా విద్యుత్ ఉత్పత్తి లేదా సరఫరాను తగ్గించడం లేదా నియంత్రించడం జరగదు.
-
పునరుత్పాదక శక్తి వినియోగాన్ని ప్రోత్సహించడం కోసం, ఖరీదైన థర్మల్/జల విద్యుత్ను ఆర్ఈ తో భర్తీ చేయడం కోసం, “పునరుత్పాదక శక్తి, నిల్వ శక్తితో కలపడం ద్వారా థర్మల్/హైడ్రో పవర్ స్టేషన్ల ఉత్పత్తి, షెడ్యూల్లో సౌలభ్యం” కోసం సవరించిన పథకం ఏప్రిల్ 12న ఎంఓపి ద్వారా జారీ అయింది.
-
ఎంఓపి 2022 మర్చి 10న బిఈఎస్ఎస్ కొనుగోలును సులభతరం చేయడానికి ఉద్దేశ్యాలు, అంతర్-వ్యత్యాసాలతో ఉత్పత్తి, ట్రాన్స్మిషన్, డిస్ట్రిబ్యూషన్ ఆస్తులలో భాగంగా, “బ్యాటరీ ఎనర్జీ స్టోరేజ్ సిస్టమ్స్  సేకరణ, వినియోగం కోసం మార్గదర్శకాలు, అనుబంధ సేవలతో పాటు” నోటిఫై చేశారు. వ్యక్తిగత ఆర్ఈ పవర్ ప్రాజెక్ట్లు లేదా విడివిడిగా వైవిధ్యం/నిర్ధారణ విద్యుత్ సరఫరా/శక్తి ఉత్పత్తిని పెంచడం/ఒక వ్యక్తి ఆర్ఈ ప్రాజెక్ట్ లేదా ఆర్ఈ ప్రాజెక్ట్ల పోర్ట్ఫోలియో నుండి సరఫరా సమయాన్ని పొడిగించడం, ఇప్పటికే ఉన్న ఆర్ఈ ప్రాజెక్ట్ల పెంపుదల మరియు/లేదా అనుబంధ, గ్రిడ్ అందించడం గ్రిడ్కు మద్దతు మరియు వశ్యత సేవలు, ప్రసార, పంపిణీ నెట్వర్క్ని ఉత్తమంగా ఉపయోగించడం కోసం బిఈఎస్ఎస్ సేకరణను సులభతరం చేయడం.
ఆగస్టు 8, 2023న రాజ్యసభలో ఒక ప్రశ్నకు వ్రాతపూర్వక సమాధానంలో కేంద్ర విద్యుత్, నూతన, పునరుత్పాదక ఇంధన శాఖ మంత్రి శ్రీ ఆర్.కె.సింగ్ ఈ సమాచారాన్ని అందించారు.
ప్రధాన మంత్రి కార్యాలయం
బాంగ్లాదేశ్ లో ప్రతిపక్ష నేతల తో భేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ బాంగ్లాదేశ్ లో రెండు రోజుల పాటు తన పర్యటన లో భాగం గా, అక్కడి వివిధ రాజకీయ పక్షాల కు చెందిన విపక్ష నేతల తో సమావేశమయ్యారు. ఈ సందర్భం లో ఇరు దేశాల ద్వైపాక్షిక సంబంధాలకు చెందిన అంశాల పై విస్తృత చర్చ లు చోటు చేసుకొన్నాయి.
ప్రధాన మంత్రి కార్యాలయం
అన్ని వర్గాల నుకలుపుకొనిపోయేటటువంటి పాలన లో ఒక క్రొత్త యుగాన్ని ‘నారీ శక్తి వందన్ అధినియమ్’ ప్రారంభిస్తుంది:ప్రధాన మంత్రి
విధానాల నిర్మాణం లో మరియు చట్టాల నిర్మాణం లో మహిళ ల భాగస్వామ్యాని కి గల ప్రధాన అడ్డంకుల ను నారీ శక్తి వందన్ అధినియమ్ దూరం చేసి, అన్ని వర్గాల వారి ని కలుపుకొని పోయేటటువంటి పాలన లో ఒక నూతన యుగాన్ని తీసుకు వస్తుంది అని కేంద్ర హోం శాఖ మంత్రి శ్రీ అమిత్ శాహ్ వ్రాసిన ఒక వ్యాసం మాధ్యం ద్వారా ప్రధాన మంత్రి శ్రీ నరేంద్ర మోదీ ప్రతిపాదించారు.
కేంద్ర హోం మంత్రి శ్రీ అమిత్ శాహ్ ఎక్స్ మాధ్యం లో తన అభిప్రాయాల ను తెలియజేస్తూ వ్రాసిన ఒక కథనాన్ని ప్రధాన మంత్రి శేర్ చేస్తూ, అందులో -
‘‘ఇటీవల ఆమోదించిన నారీ శక్తి వందన్ అధినియమ్ అన్ని వర్గాల ను కలుపుకొని ముందుకు పోయేటటువంటి పాలన లో ఒక నవ యుగాన్ని ఏ విధం గా ఆవిష్కరిస్తుందో కేంద్ర హోం శాఖ మంత్రి శ్రీ అమిత్ శాహ్ వివరించారు.’’ అని పేర్కొన్నారు.
ఆర్థిక మంత్రిత్వ శాఖ
అనియంత్రిత డిపాజిట్ పథకాల నిషేధం ఆర్డినెన్సు, 2019 ని జారీ చేయడానికి ఆమోదం తెలిపిన మంత్రివర్గం
అనియంత్రిత డిపాజిట్ పథకాల ఆర్డినెన్సు, 2019ని జారీ చేయడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు:
అత్యాశ గల నిర్వాహక సంస్థ లు దేశం లో ఆరంభించిన అక్రమ డిపాజిట్ స్వీకరణ కార్యకలాపాల బెడద ను ప్రతిపాదిత ఆర్డినెన్సు తక్షణ ప్రాతిపదిక న అరికట్టగలుగుతుంది. ఈ సంస్థ లు ప్రస్తుతమున్న నియంత్రణ పరమైన లోపాల ను అడ్డం పెట్టుకొని మరియు కఠినమైన పాలన సంబంధిత చర్యలు కొరవడటం తో పేదల ను, అమాయకులైన ప్రజల ను వంచించి, వారి కష్టార్జితాన్ని దోచుకొంటున్నాయి. కాగా, అనియంత్రిత డిపాజిట్ పథకాల ను మొత్తం మీద నిషేధిస్తూ, మరి అలాగే ఆ విధమైన పథకాల ను ఏదో ఒక విధం గా డిపాజిట్ల ను చట్టవిరుద్ధం గా సమీకరిస్తున్న కేసుల లో ఆయా సంస్థ ల చేత సదరు డిపాజిట్ల ను తిరిగి చెల్లించడం / ఆయా సంస్థ లను శిక్షించేందుకు తగిన నియమ నిబంధన లను అమలు పరచడం ప్రతిపాదిత ఆర్డినెన్సు లక్ష్యం గా ఉంది.(Visitor Counter : 67
వాణిజ్యం, పరిశ్రమల మంత్రిత్వ శాఖ
కరోనావైరస్ ప్రభావం
ఆకస్మికంగా దాడి చేసిన కరోనా మహమ్మారి ప్రపంచంలోని అత్యంత ప్రధానమైన ఆర్థిక వ్యవస్థలను తీవ్రంగా దెబ్బతీసింది. ప్రపంచమంతటా అమెరికా, యూరోపియన్ యూనియన్, బ్రిటన్, భారత్ సహా అనేక ప్రధాన దేశాలను అతలాకుతలం చేసింది. లాక్ దౌన్ విధించిన కారణంగా అంతర్జాతీయంగా 2020-21 ఆర్థిక సంవత్సరంలో స్థూల జాతీయోత్పత్తి కుంచించుకు పోయిందని ప్రపంచ బ్యాంకు, అంతర్జాతీయ ద్రవ్యనిధి సంస్థ అంచనావేశాయి. భారత్ లో దేశమంతటా లాక్ డౌన్ విధించిన ఫలితంగా అనేక రంగాలు దెబ్బతిన్నాయి. అయితే, లాక్ డౌన్ నిబంధనలు సడలించే కొద్దీ వివిధ రంగాల ఆర్థిక పరిస్థితి మెరుగుపడుతూ వచ్చింది.
పరిశ్రమల పునరుద్ధరణకు ప్రభుత్వం అనేక చర్యలను అమలు చేసింది. వాటి వివరాలు:
 సూక్ష్మ, చిన్న, మధ్యతరహా పరిశ్రమలకు ఊరటనిచ్చే చర్యలు తీసుకుంది. 100 శాతం రుణ హామీతో తనఖాలేవీ అవసరంలేని రుణాలివ్వటం, నాన్ బాంకింగ్ ఫైనాస్ కంపెనీలకు అప్పులిచ్చిన బాంకులకు పాక్షిక ఋణహామీ పథకం అమలు చేయటం, ఖాయిలా పడ్డ సూక్ష్మ, చిన్న, మధ్యతరహా పరిశ్రమలకు అదనపు ఋణాలిచ్చి నిలబెట్టటం, గృహ ఋణాల సంస్థలకు, సూక్ష్మ రుణాల సంస్థలకు అప్పులివ్వటం, సూక్ష్మ, చిన్న, మధ్యతరహా పరిశ్రమలలో వాటాలు కొనుగోలు చేయటం ద్వారా పెట్టుబడి సమకూర్చటం, రాయితీతో కూడిన అప్పు ద్వారా రైతులకు సాయమందించటం, వీధి వర్తకులకోసం ఋణ సౌకర్యం  లాంటి ఎన్నో పథకాలు ప్రభుత్వం అందుబాటు లోకి తెచ్చింది.
 నియంత్రణా పరమైన మినహాయింపులు: పన్ను రిటర్న్ లు దాఖఅలు చేయాల్సిన సమయం పొడిగింపు, చట్ట ప్రకారం దాఖలు చేయాల్సిన పత్రాలకు గడువు పెంపు, గడువు మీరిన జీ ఎస్టీ చెల్లింపులమీద వడ్డీ మినహాయింపు, ప్రభుత్వ ప్రొక్యూర్ మెంట్ విధానంలో నియమాల సడలింపు, సూక్ష్మ, చిన్న, మధ్యతరహా పరిశ్రమలకు ప్రభుత్వ బకాయిల చెల్లింపు వేగవంతం చేయటం. ఐబిసి సంబంధమైన మినహాయింపులు అందులో ఉన్నాయి.
 ఆత్మ నిర్భర్ పాకేజ్ లో భాగంగా ప్రకటించిన నిర్మాణాత్మక సంస్కరణలలో భాగంగా వ్యవసాయరంగంలో నియంత్రణల తొలగింపు, సూక్ష్మ, చిన్న, మధ్యతరహా పరిశ్రమల నిర్వచనంలో మార్పు, ప్రభుత్వ రంగ సంస్థలకు కొత్త విధానం, బొగ్గు గని త్రవ్వకాలను వాణిజ్యపరం చేయటం, రక్షణ, అంతరిక్ష రంగాల్లో విదేశీ పెట్టుబడుల పరిమితి పెంచటం, పరిశ్రమలకోసం భూమిని అభివృద్ధి చేయటం, లాండ్ బ్యాంక్ సిద్ధం చేయటం, పారిశ్రామిక సమాచార వ్యవస్థ ఏర్పాటు, సామాజిక మౌలిక సదుపాయాలకు వయబిలిటీ గాప్ ఫండింగ్ ను సమూలంగా మార్చటం, కొత్త విద్యుత్ టారిఫ్ విధానం, రంగాలవారీ సంస్కరణలు చేపట్టటానికి రాష్ట్రాలకు రాయితీలు ఇవ్వటం లాంటివి ఇందులో ఉన్నాయి.
 ఉద్యోగి భవిష్యనిధి చెల్లింపుల తగ్గింపు, వలస కార్మికులకు ఉపాధి కల్పన, ఆరోగ్య రంగంలో పనిచేస్తున్నవారికి బీమా కల్పన, జాతీయ గ్రామీణ ఉపాధి హామీ పథకం కింద వేతనాల పెంపు, భవన నిర్మాణ కార్మికులకు మద్దతు, స్వయం సహాయక బృందాలకు హామీ అవసరంలేని ఋణాలు లాంటివి ఎన్నో ప్రకటించారు. జాతీయ ఇన్ఫ్రాస్ట్రక్చర్ పైప్ లైన్, ఉత్పత్తితో అనుసంధానమైన ప్రోత్సాహకాల పథకాలు ప్రకటించటంతోబాటు కేంద్రీకృత పెట్టుబడుల క్లియరెన్స్ విభాగాల ద్వారా పెట్టుబడులకు మద్దతు నివ్వటం కూడా ఇందులో ఉన్నాయి.
కోవిడ్-19 విసిరిన సవాలుకు భారత్ సానుకూలంగా స్పందించింది. భారత తయారీదారులు పిపిఇ కిట్లు, ఎన్ 95/ ఎన్99 మాస్కుల తయారీ, హెచ్ సి క్యూ ఔషధాలతయారీ, ఆక్సిజెన్ సిలిండర్ల తయారీ పెద్ద ఎత్తున పెంచటం ద్వారా స్వదేశీ అవసరాలు తీర్చటంతోబాటు ఎగుమతుల ద్వారా విదేశాల అవసరాలు కూడా తీర్చగలిగారు. కోలుకోవటంలో భారత ఆర్థిక వ్యవస్థ పెట్టింది పేరు. అందుకే వచ్చే కొద్ది నెలల్లోనే మళ్ళీ యథాస్థితికి వచ్చే ప్రయత్నం జరుగుతోంది.
కేంద్ర వాణిజ్య, పరిశ్రమల శాఖామంత్రి శ్రీ పీయూష్ గోయల్ ఈ సమాచారాన్ని లోక్ సభకు ఇచ్చిన లిఖితపూర్వక సమాధానంగా ఇచ్చారు.